Небиднина/ Седма молитва на моето тело – Ацо Шопов
Твојата молбена закана, твојата лукавост нежна 
и сите твои слатки измами ги знам. 
Дали оваа игра денеска толку ми стежна 
па пред тебе до болка и јас се разголувам. 

Ти знаеш - на ова место нема никаква трага, 
ни хишник овде ни ѕвер некаков мине. 
Биди милозлива, биди дарежлива и блага 
со ова тело од чекање што гине. 

Ова тело личи на жедна суводолица 
поцрнета од сонце, испукана од жега. 
Ова тело е истрајно и гладно како јаловица. 
Биди му родилка, зачни го повторно сега.

Видете исто така 
 Небиднина

У
Македонска литература
Современа македонска поезија